
20 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 987 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΟΑ/ΔΥΑ/ 

ΤΔΑΔ/108471/5201/5 52/439 

Μεταβίβαση του δικαιώματος υπογραφής «Με 
εντολή Υφυπουργού» στο Γενικό Γραμματέα 
Αθλητισμού, τον Προϊστάμενο Γενικής Διεύθυν¬ 
σης Οργάνωσης Αθλητισμού, τους Προϊσταμέ¬ 
νους Διευθύνσεων και Τμημάτων της Γενικής 
Γραμματείας Αθλητισμού του Υπουργείου Πολι¬ 
τισμού και Αθλητισμού, καθώς και των υπαγο- 
μένων στον Υφυπουργό υπηρεσιακών μονάδων. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 54 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/ 
Α722-04-2005). 

β) Του άρθρου 9 του Κώδικα Διοικητικής Διαδικασί¬ 
ας, που κυρώθη κε με το άρθρο πρώτο του ν. 2690/1999 
(ΦΕΚ 45/Α71999). 

γ) Του άρθρου 9 του ν. 4326/2015 περί «Επείγοντα μέ¬ 
τρα για την αντιμετώπιση της βίας στον αθλητισμό και 
άλλες διατάξεις» (ΦΕΚ 49/Α713-05-2015). 

δ) Του ν. 423/1976 (ΦΕΚ 223/Α721 -08-1976) «Περί Γυ¬ 
μναστηρίων και ρυθμίσεως θεμάτων αφορώντων εις τον 
εξωσχολικόν αθλητισμόν», όπως ισχύει. 

ε) Του ν. 665/1977 «Περί τροποποιήσεως και συμπλη- 
ρώσεως της περί εξωσχολικού αθλητισμού και γυμνα¬ 
στηρίων νομοθεσίας και λοιπών συναφών διατάξεων» 
(ΦΕΚ 225/Α718-08-1977), όπως ισχύει. 

στ) Του ν. 1070/1980 «Περί λήψεως μέτρων αναπτύξε- 
ως του αθλητισμού και ρυθμίσεως συναφών θεμάτων» 
(ΦΕΚ 204/Α76-9-1980), όπως ισχύει. 

ζ) Του ν. 2725/1999 (ΦΕΚ 121 /Α /1999) «Ερασιτεχνικός 
και Επαγγελματικός Αθλητισμός και άλλες διατάξεις», 
όπως ισχύει. 

η) Του ν. 3669/2008 «Κύρωση της Κωδικοποίησης της 
νομοθεσίας κατασκευής Δημοσίων Έργων» (ΦΕΚ 116/ 
Α718-6-2008), όπως ισχύει. 


θ) Του π.δ. 38α/1987 «Όργανα που αποφασίζουν 
ή γνωμοδοτούν και ειδικές ρυθμίσεις σε θέματα έρ¬ 
γων που εκτελούνται από την Γ.Γ.Α. και τα Ν.Π.Δ.Δ. 
που εποπτεύονται ή ελέγχονται από αυτή» (ΦΕΚ 11/ 
Α71987). 

ι) Του π.δ. 4/2018 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 7/Α722-1-2018). 

ια) Του π.δ. 70/2015 «Ανασύσταση των Υπουργείων 
Πολιτισμού και Αθλητισμού κ.λπ.» (Α' 114), 
ιβ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
ιγ)τηςΥ2/22.09.2015 απόφασης του Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β' 2076). 

2. Την υπ' αριθμ. ΥΠΠΟΑ/ΓΔΟΑ/ΔΥΑ/ΤΔΑΔ/97295/ 
4796/434/325/07-03-2018 απόφαση του Πρωθυπουρ¬ 
γού και της Υπουργού Πολιτισμού και Αθλητισμού, περί 
τροποποίησης απόφασης ανάθεσης αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη (ΦΕΚ 852 Β'). 

3. Την υπ' αριθμ. ΥΠΟΠΑΙΘ/ΓΔΔΥΗΔ/ΔΔΑΑΔ/ΤΔΑΔΤΑ/ 
74404/9307/8374/1153/17-3-2014 απόφαση του Πρω¬ 
θυπουργού και του Υπουργού Πολιτισμού Παιδείας και 
Θρησκευμάτων, περί ανάθεσης καθηκόντων Γενικού 
Γραμματέα, Προϊσταμένου της Γενικής Γραμματείας Αθλη¬ 
τισμού του Υπουργείου Πολιτισμού, Παιδείας και Θρη¬ 
σκευμάτων (ΦΕΚ 183/ΥΟΔΔ/27-3-2015) και την υπ'αριθμ. 
ΥΠΠΟΑ/ΓΔΥΑ/ΑΤΔΑΔΤΑ/131454/73571767/11 -4-2017 
απόφαση του Πρωθυπουργού και της Υπουργού Πολι¬ 
τισμού και Αθλητισμού (ΦΕΚ 176/ΥΟΔΔ/18-4-2017) περί 
παράτασης ανάθεσης καθηκόντων Γενικού Γραμματέα, 
Προϊσταμένου της Γενικής Γραμματείας Αθλητισμού του 
ΥΠΠΟΑ. 

4. Την ανάγκη διασφάλισης της εύρυθμης και αποδοτι¬ 
κής λειτουργίας της Γενικής Γραμματείας Αθλητισμού του 
Υπουργείου Πολιτισμού και Αθλητισμού και της ταχείας 
διεκπεραίωσης των αντικειμένων της. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Στο Γενικό Γραμματέα Αθλητισμού της Γενικής Γραμ¬ 
ματείας Αθλητισμού του Υπουργείου Πολιτισμού και 
Αθλητισμού μεταβιβάζουμε το δικαίωμα να υπογράφει 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'987/20.03.2018 


«Με εντολή Υφυπουργού» αποφάσεις, έγγραφα και λοι¬ 
πές διοικητικές πράξεις, που αφορούν σε θέματα αρμο- 
διότητάς του και εκδίδονται σύμφωνα με τις κείμενες 
διατάξεις ως εξής: 

1. Εγκυκλίους, έγγραφα και εντολές που αφορούν στην 
εκτέλεση υπηρεσίας των Οργανικών μονάδων της Γενι¬ 
κής Γραμματείας Αθλητισμού. 

2. Αποφάσεις και πράξεις μετακίνησης, εντός και εκτός 
έδρας, στο εσωτερικό και εξωτερικό, του με οποιαδήπο¬ 
τε σχέση προσωπικού της Γενικής Γραμματείας Αθλητι¬ 
σμού, των Μελών Επιτροπών κ.λπ., καθώς και αποφάσεις 
αθλητικών αποστολών αρμοδιότητας Ε.Ο.Ε., Φιλίππου 
Ενώσεως Ελλάδος (Φ.Ε.Ε.), Ν.Π.Δ.Δ. 

3. Αποφάσεις για μετακίνηση εκτός έδρας για εκτέλεση 
υπη ρεσίας των Ειδικών Συμβούλων και Συνεργατών και 
των αποσπασμένων υπαλλήλων στο Γραφείο Γενικού 
Γραμματέα Αθλητισμού. 

4. Αποφάσεις μεταβάσεων αθλητικών αποστολών στο 
εξωτερικό και μετακλήσεις ξένων αθλητικών αποστολών. 

5. Σύναψη διακρατικών Αθλητικών Συμφωνιών και 
Πρωτοκόλλων Αθλητικής Συνεργασίας αποκλειστικά 
με αντίστοιχους ομολόγους άλλων χωρών. 

6. Χορήγηση βεβαίωσης περί αναγγελίας έναρξης 
άσκησης επαγγέλματος προπονητών καθώς και απα¬ 
γόρευση άσκησης επαγγέλματος αυτών. Αποφάσεις ανά¬ 
κλησης χορηγηθεισών αδειών άσκησης επαγγέλματος 
προπονητών και πιστοποίηση εκπαιδευτών. 

7. Έγκριση ετήσιου προγράμματος σχολών προπονη¬ 
τών, καθώς και αποφάσεις ίδρυσης σχολών προπονητών. 

8. Εγκρίσεις πρακτικών Δ.Σ. του Ο.Α.Κ.Α., Σ.Ε.Φ. και της 
Φ.Ε.Ε. κατόπιν ελέγχου τήρησης της νομιμότητας επί των 
αποφάσεων που περιλαμβάνονται σε αυτά, σύμφωνα με 
τις ισχύουσες διατάξεις και τον κανονισμό λειτουργίας 
αυτών. 

9. Καθορισμός όρων και προϋποθέσεων πρόσβασης 
και άσκησης του επαγγέλματος του αθλητικού διαμε¬ 
σολαβητή. 

10. Έκδοση διαπιστωτικών πράξεων έκπτωσης μελών 
Δ.Σ. σωματείων, αθλητικών ενώσεων και ομοσπονδιών 
κ.λπ. 

11. Εγκρίσεις προγραμμάτων Άθλησης για Όλους και 
Αναπτυξιακού Αθλητισμού όλων των κατηγοριών, προ¬ 
κηρύξεων προσλήψεων Πτυχιούχων Φυσικής Αγωγής 
για τα ανωτέρω προγράμματα που υλοποιούν η Γενική 
Γραμματεία Αθλητισμού και οι εποπτευόμενοι από αυτήν 
και μη, φορείς. 

12. Πράξεις και έγγραφα, προς την αρμόδια οικονομι¬ 
κή υπηρεσία, σχετικά με την έκδοση αποφάσεων επιχο¬ 
ρήγησης που αφορούν την υλοποίηση προγραμμάτων 
άθλησης για όλους και αναπτυξιακού αθλητισμού, κατό¬ 
πιν επεξεργασμένης πρότασης της αρμόδιας Διεύθυνσης 
Άθλησης για Όλους, Προβολής, Ανάπτυξης Αθλητισμού, 
Επιστημονικής Υποστήριξης και Διεθνών Σχέσεων. 

13. Έκδοση αποφάσεων εκπαιδευτικών και ερευνητι¬ 
κών προγραμμάτων, εγκρίσεις πιλοτικών προγραμμάτων 
και προγραμμάτων επιστημονικής υποστήριξης Μαζικής 
Άθλησης. 

14. Έκδοση δελτίων ελευθέρας εισόδου σε όλους τους 
αθλητικούς χώρους. 


15. Χορήγηση κανονικής αδείας και άδειας απουσί¬ 
ας στον Προϊστάμενο Γενικής Διεύθυνσης Οργάνωσης 
Αθλητισμού. 

16. Καθιέρωση υπερωριακής απασχόλησης και απο¬ 
φάσεις συγκρότησης συνεργείων όλων των υπαλλήλων 
που υπηρετούν με οποιαδήποτε σχέση εργασίας στη 
Γενική Γραμματεία Αθλητισμού καθώς και έκδοση βε¬ 
βαιώσεων υπερωριακής απασχόλησης. 

17. Αποφάσεις έγκρισης υπερωριακής απασχόλησης 
Ειδικών Συμβούλων και Συνεργατών, Μετακλητών και 
αποσπασμένων στα Γραφεία του Υφυπουργού Πολιτι¬ 
σμού και Αθλητισμού και του Γενικού Γραμματέα Αθλη¬ 
τισμού καθώς και έκδοση βεβαιώσεων υπερωριακής 
απασχόλησης. 

18. Απαντήσεις μετά από επανεξέταση σε υπομνήμα¬ 
τα, αναφορές, παράπονα και καταγγελίες πολιτών, όταν 
η προηγούμενη απάντηση έχει δοθεί από τον Προϊστά¬ 
μενο Γενικής Διεύθυνσης. 

19. Παραχώρηση αιγίδας. 

20. Αποφάσεις για επίσκεψη-εποπτεία στους οργανω¬ 
μένους αθλητικούς χώρους των εποπτευομένων, από τη 
Γενική Γραμματεία Αθλητισμού, αθλητικών εγκαταστά¬ 
σεων, καθώς και στους αθλητικούς χώρους των συνερ- 
γαζόμενων φορέων. 

21. Αποφάσεις συγκρότησης ομάδων εργασίας και 
επιτροπών της Γ.Γ.Α. και των εποπτευομένων νομικών 
προσώπων αυτής. 

22. Αποφάσεις για μελέτη, διάδοση, αξιολόγηση, 
υλοποίηση παρακολούθηση και διενέργεια επιτόπιων 
ελέγχων των προγραμμάτων Άθλησης για Όλους και των 
προγραμμάτων Αναπτυξιακού Αθλητισμού, σε πανελ¬ 
λήνιο επίπεδο. 

23. Αποφάσεις διαμόρφωσης κριτηρίων για την υλο¬ 
ποίηση δράσεων άθλησης και διατροφής. 

24. Αποφάσεις για πιστοποίηση συνεργαζόμενων φο¬ 
ρέων της Διεύθυνσης. 

25. Αποφάσεις διοργάνωσης αθλητικών και πολιτιστι¬ 
κών εκδηλώσεων για την προβολή του έργου της Γ.Γ.Α. 

26. Εγγραφή αθλητών στον πίνακα διακρίσεων της 
Γενικής Γραμματείας Αθλητισμού. 

27. Άδειες υπηρεσιακής εκπαίδευσης υπαλλήλων της 
Γ.Γ.Α. 

28. Χορήγηση άδειας με αποδοχές σε υπαλλήλους 
της Γ.Γ.Α., οι οποίοι είναι εν ενεργεία αθλητές και αθλή¬ 
τριες, κατά τα οριζόμενα στην παρ. 23 του άρθ. 34 του 
ν. 2725/1999 (ΦΕΚ 121 Α'), όπως αυτή ισχύει, κατόπιν 
αντικαταστάσεως με το άρθ. 17 του ν. 4479/2017 (ΦΕΚ 
94 Α'). 

29. Εγκρίσεις κανονισμών ομοσπονδιών και κανονι¬ 
σμών προπονητών. 

30. Βεβαιώσεις νόμιμης λειτουργίας των περιπτώσεων 
της παρ. 4 του άρθρου 3 του ν. 4326/2015 (ΦΕΚ 49 Α'). 

31. Πράξεις διαγωνισμών, ανάθεσης, συμβάσεις και 
λοιπές σχετικές πράξεις έως 100.000,00€ μη συμπεριλαμ¬ 
βανομένου του ΦΠΑ εκτός αν ορίζονται ειδικώς. 

32. Πράξεις που αφορούν στον καθορισμό ανώτατου 
ορίου χρηματικού ποσού για τηλεφωνικές συνδιαλέξεις 
από σταθερό ή κινητό υπηρεσιακό τηλέφωνο και στον 
καταλογισμό από υπέρβαση αυτού του ορίου. 

33. Αποφάσεις σύστασης συγκρότησης και ορισμού 
μελών συλλογικών οργάνων. 

34. Αποφάσεις αποδοχής δωρεών. 

35. Αποφάσεις για την οδήγηση υπηρεσιακών αυτο¬ 
κινήτων από υπαλλήλους που δεν κατέχουν οργανική 
θέση οδηγού. 

36. Αποφάσεις για χορήγηση, ανανέωση και ανάκληση 
της άδειας επαγγέλματος Διαμεσολαβητή Αθλητικών 
Συμβάσεων. 

37. Αποφάσεις που αφορούν στα πληροφοριακά συ¬ 
στήματα της Γενικής Γραμματείας Αθλητισμού, στην Ψη¬ 
φιακή Πλατφόρμα του Αθλητισμού για την τήρηση των 
ηλεκτρονικών μητρώων των αθλητικών φορέων συνο¬ 
λικά, των προπονητών και εκπαιδευτών, των αθλητικών 
υποδομών. 

Άρθρο 2 

Στον Προϊστάμενο Γενικής Διεύθυνσης Οργάνωσης 
Αθλητισμού της Γενικής Γραμματείας Αθλητισμού του 
Υπουργείου Πολιτισμού και Αθλητισμού μεταβιβάζουμε 
το δικαίωμα να υπογράφει «Με εντολή Υφυπουργού» 
αποφάσεις, έγγραφα και λοιπές διοικητικές πράξεις, που 
αφορούν σε θέματα αρμοδιότητάς του και εκδίδονται 
σύμφωνα με τις κείμενες διατάξεις ως εξής: 

1. Έγγραφα ορισμού και εγκρίσεις χορήγησης αδει¬ 
ών απουσίας των Προϊσταμένων Οργανικών Μονάδων 
της Γ.Γ.Α., για συμμετοχή ή παρακολούθηση σεμιναρίων, 
συνεδρίων, εκπαιδευτικών προγραμμάτων ή άλλων εκ¬ 
δηλώσεων στο εσωτερικό. 

2. Χορήγηση άδειας απουσίας (κανονική, γονική, υπη¬ 
ρεσιακή, κ.λπ.) στους Προϊσταμένους Διευθύνσεων, κα¬ 
θώς και τοποθετημένων υπαλλήλων στην οικεία Γενική 
Διεύθυνση. 

3. Έγγραφα και εντολές που αφορούν στην εκτέλεση 
υπηρεσίας των οργανικών μονάδων της Γενικής Διεύ¬ 
θυνσης. 

4. Αποφάσεις και έγγραφα όταν απαιτείται η συνερ¬ 
γασία περισσότερων της μίας Διευθύνσεων της ίδιας 
Γενικής Διεύθυνσης. 

5. Απαντήσεις σε αιτήματα, υπομνήματα, αναφορές, 
παράπονα και καταγγελίες πολιτών επί ενεργειών ή 
απαντήσεων οργάνων της Γενικής Διεύθυνσης, όταν έχει 
προηγηθεί απάντηση του Προϊσταμένου της αρμόδιας 
Διεύθυνσης. 

6. Απαντήσεις στις αρμόδιες ελεγκτικές και δικαστικές 
αρχές του Ελληνικού Δημοσίου, που αφορούν σε θέματα 
αρμοδιότητας της Γενικής Διεύθυνσης. 

7. Πράξεις και έγγραφα που αφορούν σε ομάδες ερ¬ 
γασίας, επιτροπές και ορισμό εκπροσώπων. 

8. Ερωτήματα και έγγραφα προς άλλα Υπουργεία και 
Υπηρεσίες. 

9. Ανακοινώσεις διορισμού υπαλλήλων Γραφείου Υφυ¬ 
πουργού και Γενικού Γραμματέα Αθλητισμού. 

10. Ερωτήματα και παραπεμπτήρια έγγραφα στα Υπη¬ 
ρεσιακά Συμβούλια, για θέματα υπηρεσιακής κατάστα¬ 
σης των μονίμων και ιδιωτικού δικαίου αορίστου χρόνου 
υπαλλήλων. 

11. Πράξεις που αφορούν θέματα υπηρεσιακής κα¬ 
τάστασης μονίμων υπαλλήλων και υπαλλήλων ιδιωτι¬ 


κού δικαίου αορίστου χρόνου της Γενικής Γραμματείας 
Αθλητισμού. 

12. Προτάσεις προςτο Γενικό Λογιστήριο του Κράτους 
για εγγραφή πρόβλεψης θέσεων προσωπικού της ΓΓΑ και 
εποπτευομένων νομικών προσώπων αυτής. 

13. Βεβαιώσεις πραγματοποίησης υπερωριακής απα¬ 
σχόλησης των υπαλλήλων της οικείας Γενικής Διεύθυν¬ 
σης. 

14. Αποστολή καταλόγου με τους υπαλλήλους της ΓΓΑ 
που μπορούν να ασκήσουν τα καθήκοντα του ενόρκου 
στα Μικτά Ορκωτά Δικαστήρια. 

15. Διαπιστωτικές πράξεις συγχώνευσης αθλητικών 
σωματείων και ανακλήσεις αυτών. 

Άρθρο 3 

Γενικές εξουσιοδοτήσεις 

στους Προϊσταμένους Διευθύνσεων 

της Γενικής Γραμματείας Αθλητισμού 

του Υπουργείου Πολιτισμού και Αθλητισμού 

Στους Προϊσταμένους Διευθύνσεων της Γενικής Γραμ¬ 
ματείας Αθλητισμού του Υπουργείου Πολιτισμού και 
Αθλητισμού μεταβιβάζουμε το δικαίωμα να υπογρά¬ 
φουν «Με εντολή Υφυπουργού» αποφάσεις, έγγραφα 
και λοιπές διοικητικές πράξεις, που αφορούν σε θέματα 
αρμοδιότητάς του και εκδίδονται σύμφωνα με τις κείμε¬ 
νες διατάξεις ως εξής: 

1. Εγκρίσεις και έγγραφα ορισμού υπαλλήλων της 
οικείας Διεύθυνσης για συμμετοχή ή παρακολούθηση 
σεμιναρίων, συνεδρίων, εκπαιδευτικών προγραμμάτων 
ή άλλων εκδηλώσεων στο εσωτερικό, έγγραφα ορισμού 
υπαλλήλων για εκπροσώπηση εντός του κύκλου αρμο¬ 
διοτήτων της οικείας Διεύθυνσης, καθώς και σχετικές 
εγκρίσεις αδειών απουσίας. 

2. Έγγραφα που απευθύνονται σε Δικαστήρια για θέ¬ 
ματα αρμοδιότητας της οικείας Διεύθυνσης. 

3. Έγγραφα με τα οποία παρέχονται πληροφορίες στο 
Γραφείο Νομικού Συμβούλου του Κράτους, σε θέματα 
αρμοδιότητας της οικείας Διεύθυνσης. 

4. Έγγραφα με τα οποία ζητούνται από τους αρμόδιους 
φορείς του Δημοσίου πληροφορίες για την εφαρμογή 
και ερμηνεία των διατάξεων της κείμενης νομοθεσίας. 

5. Απαντήσεις σε ερωτήματα πολιτών, Νομικών προ¬ 
σώπων και υπαλλήλων που αφορούν θέματα αρμοδιό¬ 
τητας περισσότερωνΤμημάτων της οικείας Διεύθυνσης. 

6. Εγκρίσεις για τη θέση εγγράφων στο αρχείο, εφό¬ 
σον αφορούν σε θέματα αρμοδιότητας περισσότερων 
Τμημάτων της ίδιας Διεύθυνσης, έγγραφα χορήγησης 
αντιγράφων των εγγράφων αυτών και εγκρίσεις γνω¬ 
στοποίησης διοικητικών εγγράφων κατά την κείμενη 
νομοθεσία, για θέματα αρμοδιότητας περισσότερων 
Τμημάτων της ίδιας Διεύθυνσης. 

7. Μέριμνα για την έκδοση πράξεων μετακίνησης 
εκτός έδρας, για εκτέλεση υπηρεσίας των Προϊσταμένων 
οργανικών μονάδων της οικείας Διεύθυνσης και του με 
οποιαδήποτε σχέση εργασίας υπηρετούντος προσωπι¬ 
κού στη Διεύθυνση. 

8. Χορήγηση άδειας απουσίας (κανονική, γονική, υπη¬ 
ρεσιακή, κ.λπ.) στους Προϊσταμένους Οργανικών Μονά¬ 
δων της οικείας Διεύθυνσης. 

9. Περιλήψεις και πράξεις που δημοσιεύονται στην 
Εφημερίδα της Κυβερνήσεως εντός του κύκλου αρμο¬ 
διοτήτων της Διεύθυνσης. 

Άρθρο 4 

Ειδικές εξουσιοδοτήσεις 

στους Προϊσταμένους Διευθύνσεων 

της Γενικής Γραμματείας Αθλητισμού 

του Υπουργείου Πολιτισμού και Αθλητισμού 

Α. Στον Προϊστάμενο της Διεύθυνσης Αγωνιστικού 
Αθλητισμού και το νόμιμο αναπληρωτή αυτού, μετα¬ 
βιβάζουμε το δικαίωμα να υπογράφει «Με εντολή Υφυ¬ 
πουργού» αποφάσεις, έγγραφα και λοιπές διοικητικές 
πράξεις, που αφορούν σε θέματα αρμοδιότητάςτου και 
εκδίδονται σύμφωνα με τις κείμενες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ'αυτών υπηρεσιακές 
μονάδες. 

2. Έγγραφα για την απάντηση σε αιτήματα - αναφορές 
και εντός του κύκλου των αρμοδιοτήτων της Διεύθυνσης. 

3. Πάσης φύσεως βεβαιώσεις και πιστοποιητικά εντός 
του κύκλου των αρμοδιοτήτων της Διεύθυνσης. 

4. Έγγραφα προς το Υπουργείο Εξωτερικών για χορή¬ 
γηση \/Ι5Α στις διάφορες αποστολές και για όσες χώρες 
απαιτείται. 

5. Έγγραφα παροχής πληροφοριών σε θέματα σχετικά 
με τη λειτουργία των σωματείων, ενώσεων, ομοσπονδι¬ 
ών (Γενικές Συνελεύσεις, Καταστατικά, Διαγραφές Με¬ 
λών, κ.λπ.). 

6. Έγγραφα σχετικά με τη λήψη μέτρων ή παροχή 
οδηγιών, που αναφέρονται στην άσκηση εποπτείας και 
ελέγχου των αθλητικών σωματείων και γενικά των ενώ¬ 
σεων αυτών και ομοσπονδιών, καθώς και στην παρακο¬ 
λούθηση των αγωνιστικών προγραμμάτων. 

7. Έγγραφα, σε περίπτωση χορήγησης ειδικής αθλη¬ 
τικής αναγνώρισης Ομοσπονδίας, για την ένταξη αυτής 
στο Τμήμα της Διεύθυνσης Αγωνιστικού Αθλητισμού που 
εποπτεύει και ελέγχει συναφή αθλήματα. 

8. Έγγραφα σε περίπτωση δημιουργίας νέων αθλημά¬ 
των ή ένταξης νέων αθλημάτων στο επίσημο πρόγραμμα 
των θερινών ή χειμερινών Ολυμπιακών και Παραολυ- 
μπιακών Αγώνων, για την ένταξη αυτών στο Τμήμα που 
εποπτεύει την συναφή Ομοσπονδία. 

Β.Στον Προϊστάμενο της Διεύθυνσης Επαγγελματικού 
Αθλητισμού και Επαγγελμάτων Αθλητισμού και το νό¬ 
μιμο αναπληρωτή αυτού, μεταβιβάζουμε το δικαίωμα 
να υπογράφει «Με εντολή Υφυπουργού» αποφάσεις, 
έγγραφα και λοιπές διοικητικές πράξεις, που αφορούν 
σε θέματα αρμοδιότητάς του και εκδίδονται σύμφωνα 
με τις κείμενες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ'αυτών υπηρεσιακές 
μονάδες. 

2. Έγγραφα για την απάντηση σε αιτήματα - αναφορές 
και εντός του κύκλου των αρμοδιοτήτων της Διεύθυνσης. 


3. Πάσης φύσεως βεβαιώσεις και πιστοποιητικά εντός 
του κύκλου των αρμοδιοτήτων της Διεύθυνσης. 

Γ. Στον Προϊστάμενο της Διεύθυνσης Άθλησης για 
Όλους, Προβολής, Ανάπτυξης Αθλητισμού, Επιστημο¬ 
νικής Υποστήριξης και Διεθνών Σχέσεων και το νόμιμο 
αναπληρωτή αυτού, μεταβιβάζουμε το δικαίωμα να υπο¬ 
γράφει «Με εντολή Υφυπουργού» αποφάσεις, έγγραφα 
και λοιπές διοικητικές πράξεις, που αφορούν σε θέματα 
αρμοδιότητάςτου και εκδίδονται σύμφωνα με τις κείμε¬ 
νες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ'αυτών υπηρεσιακές 
μονάδες. 

2. Έγγραφα για την απάντηση σε αιτήματα - αναφορές 
και εντός του κύκλου των αρμοδιοτήτων της Διεύθυνσης. 

3. Πάσης φύσεως βεβαιώσεις και πιστοποιητικά εντός 
του κύκλου των αρμοδιοτήτων της Διεύθυνσης. 

4. Έκδοση διαπιστωτικών πράξεων υλοποίησης ή μη 
των δράσεων της Διεύθυνσης. 

5. Έγγραφα επιστημονικής υποστήριξης των δράσεων 
της Διεύθυνσης για την αναβάθμιση των παρεχομένων 
υπηρεσιών. 

6. Δημοσίευση ποσοτικών και ποιοτικών δεικτών των 
δράσεων της Διεύθυνσης με στατιστική τεκμηρίωση. 

7. Έγγραφα και προτάσεις για μελέτη, διάδοση, αξιο¬ 
λόγηση, υλοποίηση παρακολούθηση και διενέργεια επι¬ 
τόπιων ελέγχων των προγραμμάτων Άθλησης για Όλους 
και των προγραμμάτων Αναπτυξιακού Αθλητισμού, σε 
πανελλήνιο επίπεδο. 

8. Έγγραφα και προτάσεις διαμόρφωσης κριτηρίων 
για την υλοποίηση δράσεων άθλησης και διατροφής. 

9. Προτάσεις για πιστοποίηση συνεργαζόμενων φο¬ 
ρέων της Διεύθυνσης. 

10. Προτάσεις διοργάνωσης αθλητικών και πολιτιστι¬ 
κών εκδηλώσεων για την προβολή του έργου της Γ.Γ.Α. 

11. Κατάρτιση προϋπολογισμού των εγκεκριμένων 
ΠΑγΟ κάθε περιόδου, αθλητικού τουρισμού και όλων 
των εναλλακτικών δραστηριοτήτων άθλησης, άσκησης, 
αναψυχής και φυσικής δραστηριότητας. 

Δ. Στον Προϊστάμενο της ΔιεύθυνσηςΤεχνικών Αθλη¬ 
τικών Έργων και Υποδομών και το νόμιμο αναπληρωτή 
αυτού, μεταβιβάζουμε το δικαίωμα να υπογράφει «Με 
εντολή Υφυπουργού» αποφάσεις, έγγραφα και λοιπές 
διοικητικές πράξεις, που αφορούν σε θέματα αρμοδιότη¬ 
τάςτου (αρχιτεκτονικά, στατικά, ηλεκτρομηχανολογικά, 
τοπογραφικά, περιβαλλοντικά, έργα πρασίνου, ενεργει¬ 
ακής αναβάθμισης και βιοκλιματικού σχεδιασμού των 
αθλητικών εγκαταστάσεων, ο καθορισμός κανόνων για 
την κατασκευή των αθλητικών χώρων, σύμφωνα με τους 
διεθνείς κανονισμούς και η διαμόρφωση θεσμικού πλαι¬ 
σίου για την ασφαλή και εύρυθμη λειτουργία τους) και 
εκδίδονται σύμφωνα με τις κείμενες διατάξεις ως εξής: 

1. Έγγραφα για απάντηση σε αιτήματα - αναφορές. 

2. Τη διαβίβαση όλων των εγγράφων των τμημάτων 
της ΔιεύθυνσηςΤεχνικών Αθλητικών Έργων και Υποδο¬ 
μών. 

3. Έγγραφα προς τα αρμόδια υπουργεία και προς άλ¬ 
λες δημόσιες υπηρεσίες για Πολεοδομικά θέματα, για 
έκδοση οικοδομικών αδειών και κάθε φύσεως τεχνικά 
θέματα. 

4. Έγγραφα και λοιπά σε αναδόχους έργων και μελε¬ 
τών. 

5. Εγκρίσεις μελετών αθλητικών έργων ως προς τη 
λειτουργικότητα (δημοσίων και ιδιωτικών). 

6. Αποφάσεις σύστασηςτων επιτροπών που προβλέπο- 
νται από τις ισχύουσες κάθε φορά περί μελετών και δημο¬ 
σίων έργων διατάξεις, πλην εκείνων που υπάγονται στην 
αρμοδιότητα του εργοδότη και της προϊσταμένης αρχής. 

7. Πάσης φύσεως βεβαιώσεις και πιστοποιητικά, εντός 
του κύκλου των αρμοδιοτήτων των Προϊσταμένων των 
οργανικών μονάδων της οικείας Διεύθυνσης. 

Ε. Στον Προϊστάμενο της Διεύθυνσης Υποστήριξης 
Αθλητισμού και το νόμιμο αναπληρωτή αυτού, μετα¬ 
βιβάζουμε το δικαίωμα να υπογράφει «Με εντολή Υφυ¬ 
πουργού» αποφάσεις, έγγραφα και λοιπές διοικητικές 
πράξεις, που αφορούν σε θέματα αρμοδιότητάςτου και 
εκδίδονται σύμφωνα με τις κείμενες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ'αυτών υπηρεσιακές 
μονάδες. 

2. Έγγραφα για την απάντηση σε αιτήματα - αναφορές 
και εντός του κύκλου των αρμοδιοτήτων της Διεύθυνσης. 

3. Έγγραφα και εντολές που αφορούν στην εκτέλεση 
υπηρεσίας των οργανικών μονάδων της οικείας Διεύ¬ 
θυνσης. 

4. Πράξεις και έγγραφα όταν απαιτείται η συνεργασία 
περισσότερων του ενός Τμημάτων της Διεύθυνσης. 

5. Απαντήσεις σε αιτήματα, υπομνήματα, αναφορές, 
παράπονα και καταγγελίες πολιτών επί ενεργειών ή απα¬ 
ντήσεων, όταν έχει προηγηθεί απάντηση του Προϊστα¬ 
μένου του αρμόδιου Τμήματος. 

6. Πράξεις προαγωγής υπαλλήλων. 

7. Αποφάσεις αλλαγής μισθολογικού κλιμακίου κατά 
τις ισχύουσες διατάξεις του μισθολογίου των υπαλλήλων. 

8. Εποπτεία για την τήρηση του ωραρίου των υπαλλή¬ 
λων του συνόλου των οργανικών μονάδων της Γενικής 
Γραμματείας Αθλητισμού και των υπαγόμενων στον Υφυ¬ 
πουργό οργανικών μονάδων. 

Άρθρο 5 

Γενικές εξουσιοδοτήσεις 

στους ΠροϊσταμένουςΤμημάτων των Διευθύνσεων 
της Γενικής Διεύθυνσης Οργάνωσης Αθλητισμού 
της Γενικής Γραμματείας Αθλητισμού 
του Υπουργείου Πολιτισμού και Αθλητισμού 

Στους Προϊσταμένους Τμημάτων των Διευθύνσεων 
της Γενικής Διεύθυνσης Οργάνωσης Αθλητισμού της 
Γενικής Γραμματείας Αθλητισμού του Υπουργείου Πο¬ 
λιτισμού και Αθλητισμού μεταβιβάζουμε το δικαίωμα 
να υπογράφουν «Με εντολή Υφυπουργού» αποφάσεις, 
έγγραφα και λοιπές διοικητικές πράξεις, που αφορούν 
σε θέματα αρμοδιότητάς τους και εκδίδονται σύμφωνα 
με τις κείμενες διατάξεις ως εξής: 


1. Χορήγηση άδειας απουσίας (κανονική, γονική, υπη¬ 
ρεσιακή, κ.λπ.) στους υπαλλήλους του οικείου τμήματος. 

2. Απαντήσεις σε πολίτες ή φορείς για θέματα αρμο¬ 
διότητας του οικείου τμήματος. 

3. Διαβιβαστικά έγγραφα, καθώς και προπαρασκευα¬ 
στικά, υπομνηστικά, εισηγητικά, απαντητικά και γενικά 
όλα τα διαδικαστικά έγγραφα ενημερωτικού περιεχο¬ 
μένου, στα πλαίσια των αρμοδιοτήτων του Τμήματος. 

4. Εγκρίσεις για τη θέση εγγράφων αρμοδιότητάς τους 
στο Αρχείο, χορηγήσεις αντιγράφων των εγγράφων αυ¬ 
τών, γνωστοποιήσεις διοικητικών εγγράφων σύμφωνα 
με τις ισχύουσες διατάξεις (ν. 2690/1999, άρ. 5), καθώς 
και χορηγήσεις αντιγράφων πρακτικών συνεδριάσεων 
των συλλογικών οργάνων της ΓΓΑ στα πλαίσια των αρ¬ 
μοδιοτήτων τους. 

5. Έγγραφα διαβίβασης στα συλλογικά όργανα υποθέ¬ 
σεων που παραπέμπονται σε αυτά υποχρεωτικά, σύμφω¬ 
να με τις κείμενες διατάξεις για γνωμοδότηση. 

Άρθρο 6 

Ειδικές εξουσιοδοτήσεις 

στους ΠροϊσταμένουςΤμημάτων των Διευθύνσεων 
της Γενικής Διεύθυνσης Οργάνωσης Αθλητισμού 
της Γενικής Γραμματείας Αθλητισμού 
του Υπουργείου Πολιτισμού και Αθλητισμού 

Α. Στους Προϊσταμένους των Τμημάτων της Διεύθυν¬ 
σης Αγωνιστικού Αθλητισμού και στους νόμιμους ανα- 
πληρωτέςτους, μεταβιβάζουμε το δικαίωμα να υπογρά¬ 
φουν «Με εντολή Υφυπουργού» αποφάσεις, έγγραφα 
και λοιπές διοικητικές πράξεις, που αφορούν σε θέματα 
αρμοδιότητάς τους και εκδίδονται σύμφωνα με τις κεί¬ 
μενες διατάξεις ως εξής: 

1. Προπαρασκευαστικά, υπομνηστικά και διαβιβαστι¬ 
κά έγγραφα, καθώς και έγγραφα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της Υπηρεσίας και του Γ.Γ.Α. 

2. Έγγραφα με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεις κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Έγγραφα προπαρασκευαστικού και πληροφοριακού 
χαρακτήρα. 

5. Έγγραφα παροχής πληροφοριών εντός του κύκλου 
των αρμοδιοτήτων των Τμημάτων. 

6. Έγγραφα γνωστοποίησης των προϋποθέσεων για 
επιχορήγηση καθώς και έγγραφα με τα οποία ζητούνται 
στοιχεία για τη δυνατότητα επιχορηγήσεων των φορέων 
αρμοδιότητας των Τμημάτων της Διεύθυνσης Αγωνιστι¬ 
κού Αθλητισμού (πληντουΤμήματοςΣυλλογικών Οργά¬ 
νων και Ελέγχου Κανονισμών Αθλητικών Φορέων και του 
Τμήματος Προπονητών και Εκπαιδευτών Αθλημάτων). 

Α1. Στους Προϊσταμένους και του νόμιμους αναπλη- 
ρωτέςτωνΤμημάτων Αθλημάτων Κλασικού Αθλητισμού 
και Αθλοπαιδιών, Υγρού Στίβου και Μαχητικών Αθλη¬ 
μάτων, Τεχνικών Αθλημάτων και Λοιπών Αθλημάτων 
και Αθλημάτων Ατόμων με Αναπηρίες (ΑμεΑ) μεταβι¬ 
βάζουμε το δικαίωμα να υπογράφουν «Με εντολή Υφυ¬ 
πουργού» αποφάσεις, έγγραφα και λοιπές διοικητικές 
πράξεις, που αφορούν σε θέματα αρμοδιότητάς τους και 
εκδίδονται σύμφωνα με τις κείμενες διατάξεις ως εξής: 

1. Έγγραφα για μεταθέσεις / αποσπάσεις στρατευμέ- 
νων αθλητών, καθώς και παροχή διευκολύνσεων συμ¬ 
μετοχής σε προπονήσεις, αγώνες και συναφείς με τον 
αθλητισμό δραστηριότητες, σωμάτων ενόπλων δυνά¬ 
μεων ή εργαζόμενων αθλητών, σπουδαστών, μαθητών, 
προπονητών, διαιτητών και κριτών. 

2. Έγγραφα σχετικά με την επιμέλεια έκδοσης απο¬ 
φάσεων που αφορούν στην αντιμετώπιση της βίας στο 
πλαίσιο των αρμοδιοτήτων του Τμήματος σύμφωνα με 
τις εκάστοτε ισχύουσες διατάξεις. 

3. Έγγραφα σχετικά με την χορήγηση αιγίδας στις αμι- 
γώς αθλητικές οργανώσεις που αφορούν τον ερασιτε¬ 
χνικό αθλητισμό, σύμφωνα με το κανονιστικό πλαίσιο. 

Β. Στους Προϊσταμένους των Τμημάτων της Διεύθυν¬ 
σης Επαγγελματικού Αθλητισμού και Επαγγελμάτων 
Αθλητισμού και στους νόμιμους αναπληρωτές τους, 
μεταβιβάζουμε το δικαίωμα να υπογράφουν «Με εντο¬ 
λή Υφυπουργού» αποφάσεις, έγγραφα και λοιπές διοι¬ 
κητικές πράξεις, που αφορούν σε θέματα αρμοδιότητάς 
τους και εκδίδονται σύμφωνα με τις κείμενες διατάξεις 
ως εξής: 

1. Προπαρασκευαστικά, υπομνηστικά και διαβιβαστι¬ 
κά έγγραφα, καθώς και εκείνα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της Υπηρεσίας και του Γ.Γ.Α. 

2. Έγγραφα με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεις κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Έγγραφα προπαρασκευαστικού και πληροφοριακού 
χαρακτήρα. 

5. Έγγραφα παροχής πληροφοριών εντός του κύκλου 
των αρμοδιοτήτων των Τμημάτων. 

Γ. Στους Προϊσταμένους των Τμημάτων της Διεύθυν¬ 
σης Άθλησης για Όλους, Προβολής, Ανάπτυξης Αθλητι¬ 
σμού, Επιστημονικής Υποστήριξης και Διεθνών Σχέσεων 
και στους νόμιμους αναπληρωτές τους, μεταβιβάζουμε 
το δικαίωμα να υπογράφουν «Με εντολή Υφυπουργού» 
αποφάσεις, έγγραφα και λοιπές διοικητικές πράξεις, που 
αφορούν σε θέματα αρμοδιότητάς τους και εκδίδονται 
σύμφωνα με τις κείμενες διατάξεις ως εξής: 

1. Προπαρασκευαστικά, υπομνηστικά και διαβιβαστι¬ 
κά έγγραφα, καθώς και εκείνα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της Υπηρεσίας και του Γ.Γ.Α. 

2. Έγγραφα με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεις κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Έγγραφα προπαρασκευαστικού και πληροφοριακού 
χαρακτήρα. 

5. Έγγραφα παροχής πληροφοριών εντός του κύκλου 
των αρμοδιοτήτων των Τμημάτων. 

Γ1. Στον Προϊστάμενο του Τμήματος Υποστήριξης, 
Επεξεργασίας και Αξιολόγησης στοιχείων φορέων ΠΑγΟ 
και στον νόμιμο αναπληρωτή του μεταβιβάζουμε το 
δικαίωμα να υπογράφουν «Με εντολή Υφυπουργού» 


αποφάσεις, έγγραφα και λοιπές διοικητικές πράξεις, που 
αφορούν σε θέματα αρμοδιότητάς τους και εκδίδονται 
σύμφωνα με τις κείμενες διατάξεις ως εξής: 

1. Την πρόταση, κατόπιν επεξεργασίας, για την έκδοση 
οικονομικών επιχορηγήσεων - χρηματοδοτήσεων, που 
αφορούν την υλοποίηση προγραμμάτων άθλησης για 
όλους. 

2. Την πρόταση για την έκδοση εντολής προς την 
αρμόδια Οικονομική Διεύθυνση δέσμευσης ποσού και 
χρηματοδότησης των φορέων υλοποίησης ΠΑγΟ. 

Δ. Στους Προϊσταμένους Τμημάτων της Διεύθυνσης 
Τεχνικών Αθλητικών Έργων και Υποδομών και στους νό¬ 
μιμους αναπληρωτές τους μεταβιβάζουμε το δικαίωμα 
να υπογράφουν «Με εντολή Υφυπουργού» αποφάσεις, 
έγγραφα και λοιπές διοικητικές πράξεις, που αφορούν 
σε θέματα αρμοδιότητάς τους και εκδίδονται σύμφωνα 
με τις κείμενες διατάξεις ως εξής: 

1. Έκδοση κάθε φύσεως βεβαιώσεων και πιστοποιη¬ 
τικών που απορρέουν από τις αρμοδιότητες του κάθε 
Τμήματος. 

2. Τοποθέτηση εγγράφων στο αρχείο μετά από αιτιο¬ 
λογημένη επισημειωματική εγγραφή. 

Δ1. Στους προϊσταμένους των Τμημάτων Εποπτείας 
και Κατασκευής Αθλητικών Έργων (Διευθύνουσα τα έργα 
Υπηρεσία) και των Μελετών Αθλητικών Έργων και Παρα¬ 
κολούθησης Υλοποίησης Προγραμμάτων (Διευθύνουσα 
τις μελέτες Υπηρεσία) την έκδοση πιστοποιητικών για 
την αναβάθμιση εργοληπτικών και μελετητικών πτυχίων. 

Ε. Στους Προϊσταμένους των Τμημάτων της Διεύθυν¬ 
σης Υποστήριξης Αθλητισμού και στους νόμιμους ανα¬ 
πληρωτές τους μεταβιβάζουμε το δικαίωμα να υπογρά¬ 
φουν «Με εντολή Υφυπουργού» αποφάσεις, έγγραφα 
και λοιπές διοικητικές πράξεις, που αφορούν σε θέματα 
αρμοδιότητάς τους και εκδίδονται σύμφωνα με τις κεί¬ 
μενες διατάξεις ως εξής: 

Ε1. Στον Προϊστάμενο του Τμήματος Διοίκησης Αν¬ 
θρώπινου Δυναμικού και στο νόμιμο αναπληρωτή αυτού 
μεταβιβάζουμε το δικαίωμα να υπογράφει «Με εντολή 
Υφυπουργού» αποφάσεις, έγγραφα και λοιπές διοικητι¬ 
κές πράξεις, τα οποία εκδίδονται σύμφωνα με τις κείμε¬ 
νες διατάξεις και αφορούν σε θέματα αρμοδιότητάς του, 
σε μονίμους και με σχέση εργασίας ιδιωτικού δικαίου 
αορίστου χρόνου υπαλλήλους της Γενικής Γραμματεί¬ 
ας Αθλητισμού καθώς και σε υπαλλήλους της ΓΓΑ που 
υπηρετούν σε οργανικές μονάδες του ΥΠΠΟΑ, ως εξής: 

1. Μέριμνα για την έκδοση πράξεων προαγωγής υπαλ¬ 
λήλων. 

2. Μέριμνα για την έκδοση αποφάσεων αλλαγής μι- 
σθολογικού κλιμακίου κατά τις ισχύουσες διατάξεις του 
μισθολογίου των υπαλλήλων. 

3. Έγγραφα σχετικά με διαδικαστικές ενέργειες διορι¬ 
σμού, πρόσληψης, λύσης υπαλληλικής σχέσης, τοποθέ¬ 
τησης, μετακίνησης, απόσπασης, μετάταξης και μετα¬ 
φοράς του με οποιαδήποτε σχέση προσωπικού της ΓΓΑ. 

4. Απαντήσεις σε αιτήματα υπαλλήλων της ΓΓΑ. 

5. Πιστοποιητικά και βεβαιώσεις για την υπηρεσιακή 
ή μισθολογική κατάσταση των υπαλλήλων. 

6. Μέριμνα για την έκδοση πράξεων μονιμοποίησης 
υπαλλήλων. 

7. Έγγραφα και πράξεις που αναφέρονται στη μισθο- 
λογική κατάσταση και εξέλιξη του προσωπικού. 

8. Χορήγηση κανονικών αδειών και αδειών απουσίας 
σε υπαλλήλους του οικείου τμήματος. 

9. Αποφάσεις χορήγησης αδειών με ή χωρίς αποδοχές, 
κύησης, λοχείας, ανατροφής, ειδικές άδειες στους με οι- 
αδήποτε σχέση εργασίας υπαλλήλους. 

10. Χορήγηση ειδικής άδειας απουσίας για συμμετοχή 
σε εξετάσεις Εκπαιδευτικών Ιδρυμάτων, στους με οιαδή- 
ποτε σχέση εργασίας υπαλλήλους. 

11. Αποφάσεις χορήγησης αναρρωτικών αδειών σε 
όλους τους υπαλλήλους καθώς και τα έγγραφα παραπο¬ 
μπής των υπαλλήλων σε υγειονομική εξέταση για λόγους 
ασθένειας. 

12. Εγκρίσεις τοποθέτησης στα προσωπικά μητρώα 
των υπαλλήλων, αποφάσεων και λοιπών εγγράφων. 

13. Υπηρεσιακές ταυτότητες των υπαλλήλων της Γενι¬ 
κής Γραμματείας Αθλητισμού. 

15. Αποφάσεις έγκρισης και καθορισμού μειωμένου 
ωραρίου εργασίας των με οποιαδήποτε σχέση εργασίας 
υπαλλήλων. 

14. Πράξεις χορήγησης ειδικών αδειών και αδειών δι¬ 
ευκολύνσεων του Υπαλληλικού Κώδικα στους με οποια¬ 
δήποτε σχέση εργασίας υπαλλήλους. 

15. Μέριμνα για την έκδοση πράξεων καθορισμού 
αποζημίωσης σε περιπτώσεις λύσης της υπαλληλικής 
σχέσης υπαλλήλων με σχέση εργασίας ιδιωτικού δικαίου 
αορίστου χρόνου. 

16. Αποστολή συγκεντρωτικού καταλόγου νεοδιορι- 
σθέντων υπαλλήλων της Γενικής Γραμματείας Αθλητι¬ 
σμού, που είναι υπόχρεοι να παρακολουθήσουν προ¬ 
γράμματα εισαγωγικής εκπαίδευσης. 

17. Μέριμνα για τη δημοσίευση αποφάσεων, περιλή¬ 
ψεων αποφάσεων και πράξεων του οικείου τμήματος 
που δημοσιεύονται στην Εφημερίδα της Κυβερνήσεως 
και στον ημερήσιο τύπο. 

18. Προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της υπηρεσίας. 

19. Μέριμνα για την έκδοση πράξεων και αποφάσεων 
μετακίνησης εκτός έδρας των Ειδικών Συμβούλων και 
Συνεργατών, των μετακλητών και αποσπασμένων υπαλ¬ 
λήλων στα Γραφεία Υφυπουργού και Γενικού Γραμματέα 
Αθλητισμού. 

20. Εγκρίσεις και έγγραφα ορισμού υπαλλήλων του 
οικείου τμήματος για συμμετοχή ή παρακολούθηση 
σεμιναρίων, συνεδρίων, εκπαιδευτικών προγραμμάτων 
εντός του κύκλου αρμοδιοτήτων του οικείου τμήματος, 
καθώς και σχετικές εγκρίσεις αδειών απουσίας. 

21. Έγγραφα σχετικά μετηνπαροχή πληροφοριών και 
στοιχείων στις αρμόδιες δικαστικές αρχές, σε περίπτω¬ 
ση εφαρμογής ένδικων μέσων για θέματα υπηρεσιακής 
κατάστασης του προσωπικού της Γ.Γ.Α. 

Ε2. Στον Προϊστάμενο του Τμήματος Διοίκησης Αν¬ 
θρώπινου Δυναμικού Εποπτευόμενων Φορέων και στο 
νόμιμο αναπληρωτή αυτού μεταβιβάζουμε το δικαίωμα 
να υπογράφει «Με εντολή Υφυπουργού» αποφάσεις, έγ¬ 


γραφα και λοιπές διοικητικές πράξεις, που αφορούν σε 
θέματα αρμοδιότητάςτους και εκδίδονται σύμφωνα με 
τις κείμενες διατάξεις ως εξής: 

1. Τη μέριμνα για την έκδοση πράξεων για το διορισμό 
ή την αντικατάσταση μελών των Διοικήσεων των επο- 
πτευομένων φορέων (Ν.Π.Δ.Δ. και Ν.Π.Ι.Δ.), σύμφωνα με 
τις ισχύουσες διατάξεις και τον κανονισμό λειτουργίας 
αυτών. 

2. Πράξεις και έγγραφα συγκρότησης κάθε συλλογικού 
οργάνου των εποπτευομένων φορέων, που υποβοηθά 
το διοικητικό έργο τους, όπως υπηρεσιακά συμβούλια, 
ορισμός εκπροσώπων, κ.λπ. 

Ε3. Στον Προϊστάμενο του Τμήματος Υποδομών και 
Συστημάτων και στο νόμιμο αναπληρωτή αυτού μετα¬ 
βιβάζουμε το δικαίωμα να υπογράφει «Με Εντολή Υφυ¬ 
πουργού» αποφάσεις, έγγραφα και λοιπές διοικητικές 
πράξεις, τα οποία εκδίδονται σύμφωνα με τις κείμενες 
διατάξεις και αφορούν σε θέματα αρμοδιότητάς του, 
ως εξής: 

1. Έγγραφα ορισμού υπαλλήλων του οικείου τμήμα¬ 
τος για συμμετοχή ή παρακολούθηση σεμιναρίων, συνε¬ 
δρίων, εκπαιδευτικών προγραμμάτων εντός του κύκλου 
αρμοδιοτήτων του οικείου τμήματος, καθώς και σχετικές 
εγκρίσεις αδειών απουσίας. 

2. Πράξεις ορισμού υπαλλήλων του οικείου τμήματος, 
ως υπευθύνων, Πληροφορικής και Ηλεκτρονικής διακυ¬ 
βέρνησης για θέματα που αφορούν τη Γ.Γ.Α. 

3. Έγγραφα και εισηγήσεις προς την αρμόδια Οικο¬ 
νομική Υπηρεσία για θέματα προμηθειών, συμβάσεων, 
ανανέωσης και τροποποίησης συμβάσεων, αδειών χρή¬ 
σεων προγραμμάτων και ανανέωση αυτών στα πλαίσια 
αρμοδιότητας του οικείου τμήματος. 

4. Έγγραφα ορισμού υπαλλήλων της Γ.Γ.Α., για παρακο¬ 
λούθηση εκπαιδευτικών προγραμμάτων ηλεκτρονικής 
διακυβέρνησης, πληροφορικής και επικοινωνιών. 

5. Εγκρίσεις και έγγραφα ορισμού υπαλλήλων του οι¬ 
κείου τμήματος για συμμετοχή ή παρακολούθηση σεμι¬ 
ναρίων, συνεδρίων, εκπαιδευτικών προγραμμάτων εντός 
του κύκλου αρμοδιοτήτων του οικείου τμήματος, καθώς 
και σχετικές εγκρίσεις αδειών απουσίας. 

Ε4. Στον Προϊστάμενο του Τμήματος Διαδικτύου και 
Επικοινωνιών και στο νόμιμο αναπληρωτή αυτού μεταβι¬ 
βάζουμε το δικαίωμα να υπογράφει «Με εντολή Υφυπουρ¬ 
γού» αποφάσεις, έγγραφα και λοιπές διοικητικές πράξεις, 
τα οποία εκδίδονται σύμφωνα με τις κείμενες διατάξεις και 
αφορούν σε θέματα αρμοδιότητάς του, ως εξής: 

1. Έγγραφα ορισμού υπαλλήλων του οικείου τμήμα¬ 
τος για συμμετοχή ή παρακολούθηση σεμιναρίων, συνε¬ 
δρίων, εκπαιδευτικών προγραμμάτων εντός του κύκλου 
αρμοδιοτήτων του οικείου τμήματος, καθώς και σχετικές 
εγκρίσεις αδειών απουσίας. 

2. Πράξεις ορισμού υπαλλήλων του οικείου τμήματος, 
ως υπευθύνων επικοινωνιών για θέματα που αφορούν 
τη Γ.Γ.Α. 

3. Έγγραφα και εισηγήσεις προς την αρμόδια Οικο¬ 
νομική Υπηρεσία για θέματα προμηθειών, συμβάσεων, 
ανανέωσης και τροποποίησης συμβάσεων, αδειών χρή¬ 
σεων προγραμμάτων και ανανέωση αυτών στα πλαίσια 
αρμοδιότητας του οικείου τμήματος. 

4. Εγκρίσεις και έγγραφα ορισμού υπαλλήλων του οι¬ 
κείου τμήματος για συμμετοχή ή παρακολούθηση σεμι¬ 
ναρίων, συνεδρίων, εκπαιδευτικών προγραμμάτων εντός 
του κύκλου αρμοδιοτήτων του οικείου τμήματος, καθώς 
και σχετικές εγκρίσεις αδειών απουσίας. 

5. Έγγραφα και εισηγήσεις ορισμού υπαλλήλων Διαρ¬ 
κούς Συντονιστικής Επιτροπής με τίτλο «Κομβικό Σημείο 
Επαφής (ΚΟΣΕ)» στη Γενική Γραμματεία Αθλητισμού, για 
την εφαρμογή του ν. 3882/2010 για την Εθνική Υποδομή 
Γεωχωρικών Πληροφοριών (ΕΥΓΕΠ). 

ΣΤ. Στους Προϊσταμένους των υπαγόμενων στον 
Υφυπουργό Υπηρεσιακών Μονάδων και στους νόμι¬ 
μους αναπληρωτές τους μεταβιβάζουμε το δικαίωμα 
να υπογράφουν «Με εντολή Υφυπουργού» αποφάσεις, 
έγγραφα και λοιπές διοικητικές πράξεις, που αφορούν 
σε θέματα αρμοδιότητάςτους και εκδίδονται σύμφωνα 
με τις κείμενες διατάξεις ως εξής: 

ΣΤ1. Στον Προϊστάμενο του ΑυτοτελούςΤμήματος Νο¬ 
μοθετικής Επεξεργασίας και Κοινοβουλευτικού Ελέγχου 
για θέματα ΓΓΑ υπαγόμενο στον Υφυπουργό μεταβιβά¬ 
ζουμε το δικαίωμα να υπογράφει με «Με εντολή Υφυπουρ¬ 
γού» αποφάσεις, έγγραφα και λοιπές διοικητικές πράξεις, 
τα οποία εκδίδονται σύμφωνα μετις κείμενες διατάξεις και 
αφορούν σε θέματα αρμοδιότητάς του, ως εξής: 

Τα διαβιβαστικά έγγραφα για την προώθηση, εντός των 
προβλεπόμενων προθεσμιών, απαντήσεων προς τη Βου¬ 
λή επί ερωτημάτων κοινοβουλευτικού ελέγχου για θέμα¬ 
τα αρμοδιότητας της Γενικής Γραμματείας Αθλητισμού. 

ΣΤ2. Στον Προϊστάμενο του Αυτοτελούς Τμήματος 
Εσωτερικού Ελέγχου και Ελέγχου Εποπτευομένων Φο¬ 
ρέων της Γενικής Γραμματείας Αθλητισμού, υπαγόμενο 
στον Υφυπουργό μεταβιβάζουμε το δικαίωμα να υπο¬ 
γράφει «Με εντολή Υφυπουργού» αποφάσεις, έγγραφα 
και λοιπές διοικητικές πράξεις, τα οποία εκδίδονται σύμ¬ 
φωνα με τις κείμενες διατάξεις και αφορούν σε θέματα 
αρμοδιότητάς του, ως εξής: 

Ι.Την υποβολή προτάσεων βελτίωσης των συστημά¬ 
των εσωτερικού ελέγχου της Γενικής Γραμματείας Αθλη¬ 
τισμού και των εποπτευομένων φορέων αυτής. 

2. Τη διενέργεια ένορκης διοικητικής εξέτασης σε περί¬ 
πτωση απώλειας δικαιολογητικών πληρωμής δημόσιας 
δαπάνης πριν την έκδοση τίτλου πληρωμής. 

3. Την εισήγηση για την επιβολή δημοσιονομικών δι¬ 
ορθώσεων στις περιπτώσεις που εντοπισθούν μεμονω¬ 
μένες ή συστημικές παρατυπίες σε υπηρεσίες της Γενικής 
Γραμματείας Αθλητισμού ή σε εποπτευόμενους φορείς 
του, εφόσον οι φορείς αυτοί δεν διαθέτουν μονάδα εσω¬ 
τερικού ελέγχου. 

ΣΤ3. Στον Προϊστάμενο του ΑυτοτελούςΤμήματος Γραμ¬ 
ματείας Επιτροπής Επαγγελματικού Αθλητισμού (Ε.Ε.Α.) 
μεταβιβάζουμε το δικαίωμα να υπογράφει «Με εντολή 


Υφυπουργού» αποφάσεις, έγγραφα και λοιπές διοικητικές 
πράξεις, τα οποία εκδίδονται σύμφωνα με τις κείμενες δια¬ 
τάξεις και αφορούν σε θέματα αρμοδιότητάς του, ως εξής: 

Ι.Τη διαδικασία συγκρότησης και έκδοσης κανονι¬ 
σμού λειτουργίας της Ε.Ε.Α. 

2. Την εποπτεία τήρησης και διαχείριση ηλεκτρονικού 
πρωτοκόλλου εισερχομένων και εξερχομένων εγγράφων 
της Ε.Ε.Α. και τη διακίνηση της αλληλογραφίας της. 

3. Την εποπτεία τήρησης του αρχείου της Ε.Ε.Α. και 
την εποπτεία χορήγησης αντιγράφων των αποφάσεων 
και γνωμοδοτήσεων στους έχοντες έννομο συμφέρον. 

4. Την επιμέλεια για τη διαδικασία ορισμού διαχειριστή 
καταπιπτουσών εγγυητικών επιστολών και λογαριασμού 
για την Ε.Ε.Α. 

5. Την εποπτεία της διαδικασίας πληρωμής των εκ των 
καταπτώσεων των εγγυητικών επιστολών δικαιούχων, τη 
χορήγηση βεβαιώσεων καταβολής χρημάτων για φορο¬ 
λογική χρήση και την απόδοση του παρακρατηθέντος 
φόρου στην αρμόδια Δ.Ο.Υ. 

6. Την εποπτεία κατάρτισης, τήρησης, επικαιροποίη- 
σης και ενημέρωσης του μητρώου, στο οποίο καταχω¬ 
ρίζονται τα φυσικά και νομικά πρόσωπα που λαμβάνουν 
άδεια απόκτησης μετοχών Α.Α.Ε. από την Ε.Ε.Α. 

7. Την εποπτεία για την υλοποίηση της διαδικασίας 
από την Ε.Ε.Α του ελέγχου νομιμότητας συμμετοχής 
των μετόχων των Α.Α.Ε. στις Γενικές Συνελεύσεις και 
την ενημέρωση των Α.Α.Ε. και της αρμόδιας υπηρεσίας 
του Υπουργείου Οικονομίας, Ανάπτυξης και Τουρισμού. 

8. Τ ην επιμέλεια για την επίδοση των κλήσεων και την 
επιμέλεια της διαδικασίας επιβολής των προστίμων της 
Ε.Ε.Α., σε συνεργασία με τα αρμόδια τμήματα της Γ.Γ.Α. 

9. Τ ην μέριμνα για τη σύνταξη από την Ε.Ε.Α. της ετή¬ 
σιας έκθεσης απολογισμού δράσεων και των δελτίων 
τύπου. 

10. Την επιμέλεια λειτουργίας και του περιεχομένου 
της ειδικής ηλεκτρονικής σελίδας (ννθό ρθςο) για τα θέ¬ 
ματα την Ε.Ε.Α., καθώς και την μέριμνα για υλοποίηση 
ενεργειών προβολής του επιτελούμενου έργου της Ε.Ε.Α. 

11 .Την εποπτεία για την αναζήτηση ποινικών μητρώ¬ 
ων και τη διεκπεραίωση ειδικών υπηρεσιακών θεμάτων 
που ανατίθενται με εντολή του Προέδρου της Ε.Ε.Α. 

12.Την μέριμνα για την καταβολή της αποζημίωσης του 
Προέδρου και των μελών της Ε.Ε.Α., καθώς και των προ¬ 
σώπων που καθ'οιονδήποτε τρόπο απασχολεί η Ε.Ε.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Μαρτίου 2018 

Ο Υφυπουργός 

ΓΕΩΡΓΙΟΣ ΒΑΣΙΛΕΙΑΔΗΣ 

